*Projekts*

**Ministru kabineta rīkojuma projekta “Par darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2. pasākuma “Kultūras mantojuma digitalizācija” projektu iesniegumu atlases 1. un 2. kārtas projektu sarakstu Eiropas Savienības fondu 2014.-2020. gada plānošanas periodam” sākotnējās ietekmes novērtējuma ziņojums**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts aizstāj MK 2017. gada 10. augusta rīkojumu Nr. 422 “Par darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2. pasākuma “Kultūras mantojuma digitalizācija” projektu iesniegumu atlases 2. kārtas projektu sarakstu Eiropas Savienības fondu 2014.–2020. gada plānošanas periodam” un aktualizē pirmās kārtas projektu sarakstu, kas sākotnēji noteikts MK 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – noteikumi Nr. 653) sākotnējās ietekmes novērtējuma ziņojuma 3. pielikumā. Rīkojuma projekts pārstrukturē pasākuma 2.2.1.1 projektiem pieejamo finansējumu, lai sniegtu ieguldījumu koronavīrusa Covid-19 (turpmāk – Covid-19) pandēmijas izraisītās ekonomiskās krīzes seku pārvarēšanai.MK rīkojums stāsies spēkā tā parakstīšanas brīdī. |

|  |
| --- |
| **I. Tiesību akta izstrādes nepieciešamība** |
|  1. | Pamatojums | 2020. gada 19. maijā MK sēdē izskatītais Finanšu ministrijas informatīvais ziņojums “Par Eiropas Savienības struktūrfondu un Kohēzijas fonda finansējuma pārdalēm un risinājumiem Covid-19 seku mazināšanai” (TA-882), kur noteikts, ka Vides aizsardzības un reģionālās attīstības ministrija (turpmāk – VARAM) rosina iekšējās pārdales darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.1.1.1. pasākumā “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1. pasākums) starp projektiem, novirzot no vieniem projektiem atbrīvoto finansējumu citiem īstenošanā esošiem un jauniem augsti prioritāriem projektiem. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 izraisītā ārkārtas situācija rada strauju ekonomikas digitalizāciju, par ko liecina nepieciešamība strādāt un mācīties attālināti, sazināties ar valsts pārvaldi, pašvaldībām, bankām, skolām, ārstiem, sociālajiem dienestiem un citām iestādēm elektroniski, ir pieaugusi iedzīvotāju un uzņēmumu savstarpējā elektroniskā komunikācija. Rīkojuma projekts paredz 2.2.1.1. pasākuma iekavēto un riskanto projektu īstenošanas vai projektu aktivitāšu ar mazāku nozīmi tautsaimniecībā pārstrukturēšanu, novirzot finansējumu augsti prioritāriem un perspektīviem projektiem ar ātru atdevi ekonomikā, kurus nepieciešams īstenot nekavējoties.Projektu atlase to pārstrukturēšanai tika izvērtēta, ņemot vērā šādus kritērijus: * Projekta tieša ietekme uz Covid-19 seku novēršanu/ mazināšanu;
* Projekta netieša ietekme uz Covid-19 seku novēršanu – ātri ieviešami projekti;
* Projekta īstenotāja spēja realizēt projektu;
* Projekta atkarības citiem projektiem.

1) Finansējums tiek pilnībā pārtraukts 2.2.1.1. pasākuma pirmās kārtas projektiem, kuriem ir īpaši augsti īstenošanas riski, t.sk. nepieciešami lieli īstenošanas termiņu pagarinājumi: * Nacionālā veselības dienesta (turpmāk – NVD) pirmās kārtas projekts “Vienotās veselības nozares elektroniskās informācijas sistēmas tālāka pilnveidošana, sasaistot to ar personas identifikāciju”. Projekta apraksts apstiprināts ar MK 2017.gada 31.augusta rīkojumu Nr. 468 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 36.0. versija)” ar projekta izmaksām 5 000 000 *euro* apmērā*.* Projekta īstenotājs informēja Centrālo finanšu un līgumu aģentūru (turpmāk – CFLA) par atteikšanos no projekta realizācijas, jouz esošās  e-veselības sistēmas bāzes attīstīt jaunas funkcionalitātes nav racionāli, kā rezultātā vienošanās starp NVD un CFLA par projekta īstenošanu izbeigta 2020. gada 14. aprīlī. Projektā veikti izdevumi par projekta apraksta sagatavošanu, projekta īstenošanas personālu, informatīvajiem un publicitātes pasākumiem, kā arī projekta vadības izmaksas saskaņā ar netiešo izmaksu vienoto likmi. CFLA apstiprināti maksājuma pieprasījumi par summu 45  334,01 *euro* apmērā, savukārt izdevumi no projektam piešķirtā finansējuma Valsts kasē veikti 35843,08 *euro* apmērā, par kuru kompensēšanu no valsts budžeta jāpieņem lēmums MK.
* Valsts kancelejas (turpmāk – VK) pirmās kārtas projekts “Personāla vadības platforma”. Projekta apraksts apstiprināts ar MK 2019. gada 11. jūnija rīkojumu Nr. 276 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 29.0. versija)” ar projekta izmaksām 2 000 000 *euro* apmērā. Projektā plānots izveidot un ieviest informācijas sistēmu (turpmāk – IS) valsts pārvaldes cilvēkresursu vadības procesu norisei, piegādājot nepieciešamos datus un veicot to analīzi. Projekta īstenošana tiek kavēta (iepirkums par IS izstrādi beidzies bez rezultāta, atkārtots iepirkums nav izsludināts) un projekta īstenošana bez būtiska termiņa pagarinājuma nav iespējama. Projektam nav ietekmes uz Covid-19 seku novēršanu, līdz ar to tā īstenošana šobrīd nav prioritāra. Neturpinot projekta īstenošanu, atbrīvoto finansējumu 2 000 000 *euro* apmērā var novirzīt augsti prioritāru aktivitāšu īstenošanai. Līdz šim projektā veikti izdevumi par personāla un IS tehniskās specifikācijas izstrādes izmaksām. Izdevumi kopā veido 141 220,60 *euro*, kas tiks atzīti par neatbilstoši veiktiem. Ar MK rīkojumu tiek uzdots CFLA izbeigt vienošanos par projekta īstenošanu.

Atbilstoši Kohēzijas politikas fondu vadības informācijas sistēmas 2014.-2020.gadam (turpmāk – KPVIS) Biznesa rokasgrāmatā, kā arī Eiropas Savienības struktūrfondu un Kohēzijas fonda vadošās iestādes vadlīnijās Nr. 2.7 “Vadlīnijas par finanšu korekciju piemērošanu, ziņošanu par Eiropas Savienības fondu ieviešanā konstatētajām neatbilstībām, neatbilstoši veikto izdevumu atgūšanu 2014.-2020.gada plānošanas periodā” noteiktajam,  gadījumos, kad  ir jāatgūst finansējums, lai gan projektā nav konstatēta neatbilstība/pārkāpums un gadījumos, kad nav iespējams ieturēt/norakstīt neatbilstoši veiktos izdevumus, kas radušies finansējuma saņēmējam, kas ir valsts budžeta iestāde, tiek piemērots neatbilstības veids “Nav neatbilstība” un KPVIS ievada neatbilstību, norādot atgūšanas veidu “Izdevumu segšana”. Izdevumu segšana notiek caur ziņošanu MK, kas lemj par šādu izdevumu segšanu no valsts budžeta līdzekļiem.Sniegt informāciju par nepieciešamību segt veiktos izdevumus no valsts budžeta līdzekļiem var, sniedzot informāciju iekļaušanai Finanšu ministrijas pusgada ziņojumā “Informatīvais ziņojums par Kohēzijas politikas Eiropas Savienības fondu investīciju aktualitātēm (pusgada ziņojums)” vai ziņojot MK individuāli.2) Projekti, kuru finansējums un projekta tvērums tiek pārstrukturēts, novirzot atbrīvoto finansējumu augstākas prioritātes projektiem ar lielāku atdevi tautsaimniecībā:* Ekonomikas ministrijas (turpmāk - EM) pirmās kārtas projekts “Vienotās darba vides izveide visā Ekonomikas ministrijas resorā”. Projekta apraksts apstiprināts ar MK 2017. gada 30. augusta rīkojumu Nr. 466 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 27.0 versija)” ar projekta izmaksām 2 500 000 *euro* apmērā. Viens no projektā plānotajiem risinājumiem ir lietu pārvaldības (*case management*) sistēmas izveide EM resora ietvaros, tomēr līgums par sistēmas izstrādi vēl nav noslēgts, kā dēļ projekta īstenošanai nepieciešams termiņa pagarinājums. Samazinot projekta tvērumu un līdz ar to šobrīd neieviešot lietu pārvaldības sistēmu EM resorā, atbrīvojas finansējums 1 273 000 *euro.*
* Valsts reģionālās attīstības aģentūras (turpmāk – VRAA) pirmās kārtas projekts “Pakalpojumu sniegšanas un pārvaldības platforma”. Projekta apraksts apstiprināts ar MK 2017. gada 4. oktobra rīkojumu Nr. 549 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 30.0. versija)” ar projekta izmaksām 4 500 000 *euro* apmērā. Projekta aktivitāte par sabiedrības informācijas un komunikācijas tehnoloģiju (turpmāk – IKT) iespēju izmantošanas veicināšanu publicitātes un mācību pasākumi ārkārtas situācijas ieviesto ierobežojumu dēļ tiek veikti mazākā apjomā, kā rezultātā projektā atbrīvojas finansējums 270 000 *euro* apmērā. Projektā paredzētā portāla Latvija.lv jaunā dizaina ieviešana var tikt atlikta kā mazāk prioritāra, atbrīvojot finansējumu 768 000 *euro* apmērā augsti prioritāru aktivitāšu īstenošanai.
* VRAA pirmās kārtas projekts “Vienotā datu telpa”. Projekta apraksts apstiprināts ar MK 2017. gada 5. oktobra rīkojumu Nr. 556 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 26.0. versija)” ar projekta izmaksām 4 000 000 *euro* apmērā. Projektā paredzēts izveidot ātrdarbīgu datu izplatīšanas risinājumu (datu agregators, turpmāk - DAGR), kas nepieciešams komersantu, iedzīvotāju un valsts pārvaldes iestāžu savstarpējai pārvaldītai datu apmaiņai, un Valsts informācijas resursu, sistēmu un sadarbspējas reģistra 2. kārtu (turpmāk – VIRSIS), kas nepieciešams pakalpojumu saņemšanas tiesību, tajā skaitā – datu piekļuves atļauju - nodrošināšanai. Tomēr projektā šim risinājumam paredzētais finansējums 420 000 *euro* apmērā ir nepietiekams, tāpēc ir racionāli šo finansējumu novirzīt jauniem, augsti prioritāriem projektiem ar paplašinātu DAGR un VIRSIS funkcionālo tvērumu un lielāku finansējumu.

Pārstrukturējamo projektu īstenotājiem (EM un VRAA) viena mēneša laikā no rīkojuma spēkā stāšanās dienas jāiesniedz VARAM projektu detalizēto aprakstu un to pielikumu precizējumi par projektu tvēruma un finansējuma samazināšanu atbilstoši MK noteikumos Nr.653 noteiktajai kārtībai un VARAM 2017. gada 30. oktobrī apstiprinātajai metodikai “Par projektu iekļaušanu IKT mērķarhitektūrā” (pieejama VARAM tīmekļvietnē). 3) Finansējums un projekta tvērums tiek samazināts 2.2.1.1. pasākuma otrās kārtas projektiem, izslēdzot aktivitātes, kurām nav tiešas pozitīvas ietekmes uz Covid-19 seku mazināšanu:* Zemkopības ministrijas (turpmāk - ZM) otrās kārtas projekts “Zemkopības ministrijas un tās padotībā esošo iestāžu informācijas un komunikāciju tehnoloģiju attīstība (2. kārta)” ar sākotnēji plānoto finansējumu 3 000 000 *euro* apmērā. Projekta detalizētais apraksts vēl nav saskaņots ar VARAM kā IKT pārvaldības organizāciju un līdz ar to MK vēl nav apstiprināta tā iekļaušana mērķarhitektūras kārtējā versijā. Projekta uzsākšana tiek kavēta, tāpēc, ņemot vērā ārkārtas situācijas izraisīto nepieciešamību pēc projektu aktivitāšu pārskatīšanas no prioritāšu viedokļa, ZM ir iesniegusi precizējumus projektā par samazinātu tvērumu un finansējumu, tādējādi atbrīvojot finansējumu 1 000 000 *euro* apmērā prioritārākām aktivitātēm.
* Valsts zemes dienesta (turpmāk – VZD) otrās kārtas projekts “Kadastra informācijas sistēmas modernizācija un datu pakalpojumu attīstība”. Projekta apraksts apstiprināts ar MK 2020. gada 2. marta rīkojumu Nr. 78 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 49.0. versija)” ar projekta izmaksām 4 500 000 *euro* apmērā. 2020. gada 7. maijā VZD ir iesniedzis projekta iesniegumu CFLA, taču projekta vērtēšana vēl nav uzsākta. VARAM rosina samazināt projekta tvērumu un tādējādi atbrīvot finansējumu 1 500 000 *euro* apmērā, to novirzot aktivitāšu ar augstāku prioritāti īstenošanai.

 Pārstrukturējamo projektu īstenotājiem (ZM un VZD) viena mēneša laikā no rīkojuma spēkā stāšanās dienas jāiesniedz VARAM projektu detalizēto aprakstu un to pielikumu precizējumi par projektu tvēruma un finansējuma samazināšanu atbilstoši MK noteikumos Nr.653 noteiktajai kārtībai un VARAM 2017. gada 30. oktobrī apstiprinātajai metodikai “Par projektu iekļaušanu IKT mērķarhitektūrā” (pieejama VARAM tīmekļvietnē).Ar rīkojuma projektu VZD tiek uzdots atsaukt projekta Nr. 2.2.1.1/20/I/002 “Kadastra informācijas sistēmas modernizācija un datu pakalpojumu attīstība” iesniegumu CFLA, jo, ņemot vērā finansējuma samazinājumu un projektā veicamās izmaiņas, šobrīd veikt iesniegtā projekta iesnieguma izvērtējumu būtu nelietderīgs administratīvo resursu patēriņš. Vienlaikus tiek uzdots CFLA atkārtoti uzaicināt VZD iesniegt projekta “Kadastra informācijas sistēmas modernizācija un datu pakalpojumu attīstība” iesniegumu CFLA pēc tā precizējumu veikšanas un apstiprināšanas MK. 4) Finansējums tiek palielināts 2.2.1.1. pasākuma pirmās un otrās kārtas īstenošanā esošiem projektiem, augsti prioritārām aktivitātēm ar ātru atdevi ekonomikā:* VK pirmās kārtas projekts “Valsts un pašvaldības iestāžu tīmekļvietņu vienotā platforma”. Projekta apraksts apstiprināts ar MK 2017. gada 31. augusta rīkojumu Nr. 470 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 31.0. versija)” ar projekta izmaksām 2 000 000 *euro* apmērā. Projekts šobrīd tiek veiksmīgi īstenots, nodrošinot vienotas platformas ar vienotu tīmekļvietņu satura pārvaldības sistēmu izveidi un ieviešanu 60 valsts un pašvaldību iestādēs. Projektam piešķirtais papildu finansējums 270 000 *euro* apmērā ļaus sniegt atbalstu satura migrācijai no esošajām tīmekļvietnēm uz tīmekļvietņu vienoto platformu tām iestādēm, kuras nav to skaitā, kurām saturu migrē projekta ietvaros.
* VK pirmās kārtas projekts “Vienotais tiesību aktu projektu izstrādes un saskaņošanas portāls”. Projekta apraksts apstiprināts ar 2017. gada 31. augusta rīkojumu Nr. 469 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 10.0. versija)” ar projekta izmaksām 1 450 000 *euro* apmērā. Projekts paredz vienotas valsts pārvaldes tiesību aktu projektu (turpmāk – TAP) koprades vides izveidi un ieviešanu. Projektam piešķirtais papildu finansējums 230 000 *euro* apmērā ļaus nodrošinātTAP sēžu moduļa attīstību, strukturēto dokumentu ievades uzlabojumus un papildinājumus, paplašinot esošā redaktora iespējas un TAP portāla atbilstības nodrošināšanu spēkā esošajām piekļūstamības prasībām.
* VARAM otrās kārtas projekts “Publiskās pārvaldes informācijas un komunikāciju tehnoloģiju arhitektūras pārvaldības sistēma – 2. kārta”. Projekta apraksts apstiprināts ar MK 2018. gada 31. augusta rīkojumu Nr. 567 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 44.0. versija)” ar projekta izmaksām 4 699 376 *euro* apmērā. Projekts tiek papildināts ar finansējumu 300 000 *euro* apmērā, nodrošinot ļoti aktuālo elektronizētu datu pieprasīšanas un piekļuves procesu un izveidojot pieeju citu pakalpojumu pieprasījumu pārvaldības īstenošanai, kas atvieglos komersantu, iedzīvotāju un valsts pārvaldes savstarpējo datu apmaiņu. Projektā paredzēta arī “*attālinātā ierēdņa*” funkcionalitātes pirmās kārtas izveide Valsts un pašvaldības vienoto klientu apkalpošanas centru tīklā.

Papildināmo projektu īstenotājiem (VK un VARAM) jāiesniedz VARAM projektu detalizēto aprakstu un to pielikumu precizējumi atbilstoši MK noteikumos Nr.653 noteiktajai kārtībai un VARAM 2017. gada 30. oktobrī apstiprinātajai metodikai “Par projektu iekļaušanu IKT mērķarhitektūrā” (pieejama VARAM tīmekļvietnē). 5) Identificēti jauni, augsti prioritāri un perspektīvi projekti ar ātru atdevi ekonomikā, kurus nepieciešams īstenot nekavējoties 2.2.1.1. pasākuma otrās kārtas ietvaros un kuriem tiek novirzīts atbrīvotais finansējums:* Valsts ieņēmumu dienesta (turpmāk – VID) projekts “Eksporta un e-komercijas procesi e-muitā” ar finansējumu 1 700 000 *euro* apmērā. Projekts turpinās ES normatīvajos aktos noteikto prasību realizāciju attiecībā uz muitas formalitāšu elektronizāciju ES līmenī, īstenojot e-komercijas direktīvas prasību un automatizētas eksporta sistēmas ieviešanu. Turpinot muitas sniegto pakalpojumu digitalizāciju, veicinot e-komercijas attīstību un attiecīgi valsts budžeta ieņēmumu palielināšanu saistībā ar mazās vērtības sūtījumiem no trešajām valstīm, kas iepriekš netika aplikti ar pievienotās vērtības nodokli, tiks nodrošinātas līdzvērtīgas iespējas Latvijas uzņēmējiem, kā arī palielināta mazo un vidējo uzņēmēju konkurētspēja eksporta nozarē, tādejādi sniedzot atbalstu Covid-19 krīzes seku pārvarēšanai.
* VID projekts “Nodokļu pakalpojumu automatizācija” ar finansējumu 2 700 000 *euro* apmērā. Īstenojot projektu, tiks palielināts automatizētu lēmumu pieņemšanas īpatsvars nodokļu nomaksas un atmaksas procesos, nodrošinot finanšu līdzekļu aprites paātrināšanu, tādējādi veicinot naudas līdzekļu ieplūšanu uzņēmējdarbībā. Piemēram, nodokļu samaksas termiņa pagarināšanas procesa un nodokļu atmaksas procesa paātrināšana samazinās administratīvo slogu uzņēmējdarbībai un paaugstinās Latvijas komersantu konkurētspēju ES kopējā tirgū.
* EM projekts “Ekonomikas ministrijas resora administratīvā procesa digitālā transformācija” ar finansējumu 600 000 *euro* apmērā. Projekta ietvaros paredzēts nodrošināt vairāku esošu un novecojušo informācijas sistēmu pilnveidošanu, aizstājot esošos manuālos reģistrus, tostarp “Uzraugs” un “Bīstamo iekārtu reģistrs”, un veikt Patērētāju tiesību aizsardzības centrā administratīvā procesa digitālo transformāciju, nomainot papīra dokumentos balstītos administratīvos procesus uz pilnībā digitāli organizētiem administratīviem procesiem. Īstenojot projektu tiks pilnveidota iestādes spēja uzraudzīt tirgu, paātrināt licenču izsniegšanas un uzturēšanas procesus, piemēram, tūrismā, nebanku kreditēšanā, mērlīdzekļu reģistrā, lai mazinātu COVID-19 radīto seku ietekmi uz tautsaimniecību kopumā un lai uzņēmēji spētu operatīvāk pielāgoties jauniem tirgus izaicinājumiem. Projekta ietvaros ir plānots atkalizmantot Būvniecības informācijas sistēmas atsevišķu servisu vai datu apmaiņu saskarnes.
* VARAM projekts “Atvieglojumu vienotās informācijas sistēmas un latvija.lv atvēršana komersantiem un Valsts un pašvaldības vienoto klientu apkalpošanas centru attīstība” ar finansējumu 3 520 000 *euro* apmērā. Projekts veicinās komersantu pamatdarbības straujāku digitalizāciju, nodrošinot iespējas izmantot valsts pakalpojumu digitālo infrastruktūru atlaižu un subsīdiju pārvaldībai un veicinās komersantu pamatdarbības straujāku digitalizāciju un ar to saistītās investīcijas, vienlaikus samazinot gan pamatdarbības izmaksas, gan administratīvās izmaksas sadarbībai ar valsts pārvaldi, gan klātienes kontakta nepieciešamību sadarbībai ar klientiem. Komersantiem tiks nodrošināta valsts pārvaldes pakalpojumu portāla Latvija.lv izmantošana. Pakalpojumu reģionālās pieejamības palielināšana iedzīvotājiem pozitīvi ietekmēs sabiedrības mazaizsargātās grupas, savukārt attālinātās konsultācijas uzlabos uzņēmējdarbības efektivitāti.
* VARAM projekts “Datu izplatīšanas un pārvaldības platforma (DAGR)” ar finansējumu 2 911 000 *euro* apmērā. Projekts nodrošinās augstai datu pieprasījumu apstrādes veiktspējai optimizētu datu izplatīšanas platformu kā rezultātā katrai iestādei būs iespējams būtiski samazināt savu datu izplatīšanas risinājumu kapacitāti, pilnībā atteikties no savu datu izplatīšanas risinājumu izstrādes un uzturēšanas, attīstot jaunus datu pakalpojumus, kur ir izšķiroša ātra piekļuve liela apjoma datiem, lai iedzīvotājiem nodrošinātu proaktīvu digitālo pakalpojumu sniegšanu un novērtēšanu neklātienē. Projektā tiks izveidota bāzes infrastruktūra vienotai datu izplatīšanas un pārvaldības platformai, kas kalpos par vidi komersantu, iedzīvotāju un valsts pārvaldes savstarpējai pārvaldītai datu apmaiņai. Risinājums veicinās komersantu pamatdarbības straujāku digitalizāciju un ar to saistītās investīcijas, vienlaikus samazinot gan savas pamatdarbības izmaksas, gan administratīvās izmaksas sadarbībai ar valsts pārvaldi, gan klātienes kontakta nepieciešamību sadarbībai ar klientiem. Tai skaitā risinājums tiks ieviests izglītības jomas datu apmaiņai starp komerciālajām sistēmām (e-klase u.c.) un valsts centrālo platformu, kā arī, piemēram, adrešu datu izplatīšanai.

Jauno projektu īstenotājiem (VID, EM un VARAM) divu mēnešu laikā no rīkojuma spēkā stāšanās dienas jāiesniedz VARAM projektu detalizētie apraksti un to pielikumi atbilstoši MK noteikumos Nr.653 noteiktajai kārtībai un VARAM 2017. gada 30. oktobrī apstiprinātajai metodikai “Par projektu iekļaušanu IKT mērķarhitektūrā” (pieejama VARAM tīmekļvietnē). Projektu detalizēto aprakstu un to pielikumu iesniegšanas termiņš pārstrukturējamiem projektiem noteikts viens mēnesis un jaunajiem projektiem divi mēneši no rīkojuma spēkā stāšanās dienas, lai projektu īstenotājiem būtu pietiekams laiks sagatavot kvalitatīvus dokumentus, tai pat laikā pēc iespējas nekavējot augstas prioritātes projektu uzsākšanu. Pēc visu minēto projektu detalizēto aprakstu un to pielikumu saņemšanas VARAM izvērtēs tos atbilstoši VARAM 2017. gada 30. oktobrī apstiprinātajai metodikai “Par projektu iekļaušanu IKT mērķarhitektūrā”. Lai nodrošinātu pēc iespējas ātrāku šo projektu izmaiņu apstiprināšanu vai prioritāro aktivitāšu īstenošanas uzsākšanu, VARAM pēc projektu detalizēto aprakstu un to pielikumu saskaņošanas divu nedēļu laikā šos projektus virzīs MK kā MK lietu iekļaušanai informācijas un komunikācijas tehnoloģiju mērķarhitektūrā. 2.2.1.1. pasākuma otrās kārtas projektu iesniegumu atlases termiņš ir pagarināts līdz 2020. gada 30. decembrim, līdz ar to projektu iesniegumi CFLA ir iesniedzami ne vēlāk kā līdz 2020. gada 30. decembrim.MK rīkojuma projekts līdz ar minētajiem precizējumiem otrās kārtas projektu sarakstā aizstāj MK 2017. gada 10. augusta rīkojumu Nr. 422 “Par darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2. pasākuma “Kultūras mantojuma digitalizācija” projektu iesniegumu atlases 2. kārtas projektu sarakstu Eiropas Savienības fondu 2014.–2020. gada plānošanas periodam”. MK rīkojuma projekts iekļauj precizētu MK noteikumu Nr. 653 sākotnējās ietekmes novērtējuma ziņojuma 3. pielikuma pirmās kārtas indikatīvo projektu sarakstu. Pirmās kārtas projektu saraksts iepriekš ir precizēts ar MK 2016. gada 22. novembra sēdes Nr.64 protokollēmuma 48§ 1. punktu un MK 2017. gada 11. aprīļa sēdes Nr.19 protokollēmuma 31§ 3.-6. punktu. Pirmās un otrās kārtas projektu sarakstu apvienošana vienā dokumentā nepieciešama tiesiskās skaidrības nodrošināšanai. Ņemot vērā sniegto informāciju, ar rīkojuma projektu tiek atzīti par spēku zaudējušiem:* MK 2017.gada 31.augusta rīkojums Nr. 468 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 36.0. versija”;
* MK 2019. gada 11. jūnija rīkojums Nr. 276 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 29.0. versija)”;
* MK 2017. gada 10. augusta rīkojums Nr. 422 “Par darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2. pasākuma “Kultūras mantojuma digitalizācija” projektu iesniegumu atlases 2. kārtas projektu sarakstu Eiropas Savienības fondu 2014.–2020. gada plānošanas periodam”.
 |
|  3. | Projekta izstrādē iesaistītās institūcijas un publiskas personas kapitālsabiedrības | VARAM, VRAA, VID, ZM, VZD, EM, VK. |
|  4. |  Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji, komersanti, valsts pārvalde, pašvaldības, biedrības, nodibinājumi. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām projekta tiesiskais regulējums nemaina tiesības un pienākumus, kā arī veicamās darbības.Rīkojuma projektam būs labvēlīga ietekme, jo tiks sniegts ieguldījums Covid-19 pandēmijas izraisītās ekonomiskās krīzes seku pārvarēšanai, finansējumu novirzot augstas gatavības projektiem ar lielāku tautsaimniecības nozīmi.Rīkojuma projekts neietekmēs konkurenci, kā arī tam nav ietekmes uz nevalstiskajām organizācijām. |
| 3. | Administratīvo izmaksu monetārais novērtējums | Rīkojuma projekts šo jomu neskar |
| 4. | Cita informācija | Nav  |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Tā kā Rīkojuma projekts attiecas tikai uz valsts pārvaldes iestāžu IKT projektiem, tad sabiedrības iesaiste nav nepieciešama. |
| Sabiedrības līdzdalība projekta izstrādē | Rīkojuma projekts šo jomu neskar. |
| Sabiedrības līdzdalības rezultāti | Rīkojuma projekts šo jomu neskar**.** |
| Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM, CFLA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. Rīkojuma projektam nav ietekmes uz pārvaldes funkcijām, institucionālo struktūru un institūciju cilvēkresursiem. |
| 3. | Cita informācija | Nav |

Vides aizsardzības un reģionālās attīstības ministrs J. Pūce

Kalniņa 67026576

lelda.kalnina@varam.gov.lv